Here is a page extracted from Wikipedia that may contain CSS, HTML, and a lot of unformatted text.

Title: Comenche
Content: O Comenche (Comenge en grafía medieval y en gascón; Comminges en francés) ye un territorio de l'Alta Gascunya, en o sudueste d'a Republica francesa. Ye un d'os territorios que mugan con l'Alto Aragón.

En l'actualidat, o Comenche ye troixiato puliticament y administrativament entre os departamentos de Gers, l'Alta Garona y Arièja. Historicament, puet parlar-se de dos Comenches:
 un Comenche gascón u Alto Comenche, mes enta lo sud, entre a Bigorra y o Coserán, que tien per lugar principal Sent Bertran de Comenges;
 un Comenche lenguadocián, dito Baixo Comenche u Comenche chicot, en o nord-este, entre o Comenche gascón, o Coserán, o condau de Foix y l'Alto Lenguadoc.

O Comenche ye formato per paises que tienen como eixe as altas vals d'a Garona y o suyo afluent, o Pica. D'entre éls, o país de Luixón, que achunta o Comenche con a Vall de Benás per o pirinenco Portillón de Benás.

En a Novempopulania romana, provincia que ixe nombre teneba per os nueu pueblos que i viviban, o Comenche estió dito Convenae, y tenió como capital o puesto galorromano de Lugdunum Convenarum, amanato ta l'actual Sent Bertran de Comenges.

Conquiesto per os visigodos, o Comenche pasó de fer parte d'o ducau d'Aquitania a estar un condau medieval.

Den de 1498 ent'a Revolución francesa, encara que os descendients d'a filla d'o zaguer conte continoron dicindo-sen contes de Comenche, o condau ya no existiba y o Comenche feba ya parte d'a Corona francesa.

Se veiga tamién
 Condau de Comenche.
 Gascunya.
 Novempopulania.

Vinclos exteriors
  Sitio web d'a Société des études du Comminges e d'a Revue de Comminges et des Pyrénées centrales
  Vivre en Comminges - Puesto web d'información sobre o Comenche

Gascunya
Provincias historicas de Francia
Territorios que mugan con Aragón